Indian Railways ने दी गुड न्यूज, इन 33 जगहों के लिए चलेगी स्पेशल ट्रेन, जानिए- पूरा शेड्यूल
उत्तर पश्चिम रेलवे (North Western Railway) ने 33 स्टेशनों को कवर करने वाली जयपुर-हिसार-जयपुर प्रतिदिन (अनारक्षित) स्पेशल ट्रेन का ऐलान किया है।
नई दिल्ली: भारतीय रेलवे (Indian Railways) द्वारा लगातार नई स्पेशल ट्रेनों (New special trains) का संचालन किया जा रहा है। देश जैसे-जैसे कोरोना वायरस महामारी (Coronavirus) को हराकर आगे बढ़ रहा है, वैसे-वैसे ही पटरियों पर ट्रेनों की संख्या बढ़ती जा रही है। यात्रियों की सुविधा को ध्यान में रखते हुए ट्रेनें चलाई जा रही हैं। अब उत्तर पश्चिम रेलवे (North Western Railway) ने 33 स्टेशनों को कवर करने वाली जयपुर-हिसार-जयपुर प्रतिदिन (अनारक्षित) स्पेशल ट्रेन का ऐलान किया है। उत्तर पश्चिम रेलवे ने ट्वीट कर इसकी जानकारी दी है। ट्वीट में लिखा गया, "जयपुर-हिसार-जयपुर प्रतिदिन (अनारक्षित) स्पेशल रेल सेवा का संचालन।"उत्तर पश्चिम रेलवे (North Western Railway) के अनुसार, ट्रेन संख्या 04833 जयपुर-हिसार प्रतिदिन स्पेशल ट्रेन शाम 06.40 बजे जयपुर से प्रस्थान करेगी और सुबह 03.30 बजे हिसार पहुंचेगी। वहीं, ट्रेन संख्या 04834 हिसार-जयपुर प्रतिदिन स्पेशल ट्रेन रात 12.45 बजे हिसार से प्रस्थान करेगी और सुबह 09.20 बजे जयपुर पहुंचेगी।Image Source : TWITTERइन 33 जगहों के लिए चलेगी स्पेशल ट्रेनजयपुर-हिसार-जयपुर प्रतिदिन (अनारक्षित) स्पेशल ट्रेन की शुरुआत 5 मार्च को राजस्थान के जयपुर से होगी। वहीं, हरियाणा के हिसार से यह ट्रेन 7 मार्च से शुरू होगी। 04833 जयपुर-हिसार प्रतिदिन स्पेशल ट्रेन 5 मार्च को पहली बार प्रस्थान करेगी और 04834 हिसार-जयपुर प्रतिदिन स्पेशल ट्रेन 7 मार्च को पहली बार प्रस्थान करेगी। यह अगले आदेश तक ऐसे ही चलती रहेंगी।